Tamaulipas

Tamaulipas (obgloadd vo: Ta ma ho’lipam – „do, wo Lipan betn“) is a Bundesstoot in Noadostmexiko sidli vo da Mindung vom Rio Grande in an Goif vo Mexiko. Ea hod uma 3,3 Mio. Eihwohna af 80.175 km² (Stond: 2010). Haptstod is Ciudad Victoria.

Afgrund vo da longa Grenz zu Texas kummd'm Grenzvakeah bsondare Bedeitung zua, in de Grenzstädt: Nuevo Laredo, Reynosa und Matamoros findn se aa vui Maquiladoras (aus de USA ausglogade Industriebetriebe). Wiatschoftli bedeitnd is aa de Hofnstod Tampico weida im Sidn.

Da Bundesstoot Tamaulipas gliedad se in 43 Municipios.

Tamaulipas zejd zum historischn Siedlungsgebiet vo de Coahuiltec-Vejka sowia da Lipan.

1774 is de Gengd ois politische Eihheit oaganisiad und uaspringli Nuevo Santander gnennd worn. De Noadgrenz woa uaspringli om Nueces River im heiting Texas, bis im Vatrog vo Guadalupe Hidalgo da Rio Grande ois Noadgrenz vo Mexiko definiad worn is. Draus eaklead se aa da kuriose Grenzvalaff im Noadwestn.

Uma 2010 is Tamaulipas im Zammhong midm Drognkriag in Mexiko meahfoch ins intanationale Medieninteresse grodn, etwa im Zug vo da Eamoadung vom Rodolfo Torre Cantú sowia vom San-Fernando-Massaka.

 Gressde Städt 

 Stod Eihwohna 2000(Voikszejung) Eihwohna 2010(Voikszejung) Reynosa403.718589.466 Heroica Matamoros376.279449.815 Nuevo Laredo308.828373.725 Ciudad Victoria249.029305.155 Tampico295.442297.284 Ciudad Madero182.325197.216 Miramar58.104118.614 Ciudad Río Bravo80.14095.647 Ciudad Mante80.53384.787 Altamira41.71359.536 Valle Hermoso43.01848.918 San Fernando27.05329.665 Ciudad Miguel Alemán18.36819.997

 Im Netz 

 Homepage des Bundesstaates (spanisch)